Kohtuveskid jätkavad jahvatamist ning vast tuleb viimaks ikka õiglane otsus (tahaks ikka uskuda, naiivne või mitte, kohtusüsteemi toimimisse). Aga selle asemel, et vahepeal  kujutada ette Marge piinarikast surma, võiks mõelda probleemi peale laiemalt. Ühiskonnas rohkem rääkida loomapiinamisest. Pole ju tegu üksikjuhtumitega. Küsimuse kõrval - kuidas karistada - võiks küsida ka, miks üldse nii läheb. Mis on viga neil inimestel, kes loomadega julmalt käituvad.